kardosdrur/scandi-wiki huggingface dataset:
Christopher Boeck

Christopher Nyholm Boeck (født 18. september 1850 i Ulstrup ved Nibe, død 22. februar 1932 i Fredensborg) var en dansk forfatter.

Boeck blev cand.theol. 1876. Han har skrevet flere lyriske digte og et par satiriske lystspil: Et Middagsselskab (1888; opført på Det Kgl. Teater) og Et kjøbenhavnsk Hjem (1892; opført på Casino og Folketeatret), et eventyrdrama En Foraarssaga (1896), der tør regnes blandt hans betydeligere arbejder, og en digtcyklus Berengaria (1898). Efter nogle års tavshed begyndte Boeck en frodig romanproduktion med fortællingen Unge Hjerter (1902) og fortsatte den med romanerne Livsmod (1904), let humoristisk farvet, den i tonen mere romantisk stemte og alvorligere Sangens Magt (1905); Arvingen til Skjoldnæs (1907); Raadhusklokkerne (1909); Et Julebarn (1913) m.fl.

1905 blev han titulær professor og 1907 Ridder af Dannebrog.

Han er begravet på Bispebjerg Kirkegård.

Noter

Eksterne henvisninger 

 Christopher Boeck på Dansk Forfatterleksikon
 Christopher Boeck på Litteraturpriser.dk

Danskere i 1800-tallet
Danskere i 1900-tallet
Teologer fra Danmark
Dramatikere fra Danmark
Romanforfattere fra Danmark
Titulære professorer fra Danmark
Personer i Kraks Blå Bog (afdøde)
Personer i Dansk Biografisk Leksikon
Riddere af Dannebrog
Dansksprogede forfattere fra Danmark
Philip Massinger

Philip Massinger (født 1583, død 17. marts 1640) var en engelsk dramatisk forfatter.

Om hans liv ved vi meget lidt. Han studerede i Oxford og synes at have forladt universitetet i den sædvanlige alder af c. 25 år. Han er forfatter af en lang række — c. 40 — dramaer, af hvilke c. halvdelen er bevarede. Hans første kendte arbejde, tragedien The Virgin Martyr, skrevet sammen med Dekker, blev opført 1622.

Hans betydeligste værker er de to komedier The City Madam, der satiriserer over citydamernes ødselhed, og det berømte A New Way to Pay Old Debts, der holdt sig på scenen helt op til begyndelsen af det 20. århundrede, og hvor hovedpersonen, Sir Giles Overreach, er en af den engelske komediedigtnings klassiske skikkelser.

Af hans øvrige arbejder er de bedste: The Duke of Milan, The Roman Actor og The Fatal Dowry. Massingers værker er hyppig udgivne; her kan nævnes: Francis Cunningham, Philip Massingers Plays (London 1870) og Arthur Symons, Philip Massinger (i Mermaid Series'', 2 bind, London 1887—89).

Kilder 

 

Dramatikere fra England
Forfattere fra England før 1707
Engelsksprogede forfattere
Salmonsens
Friedrich Ritschl

Friedrich Wilhelm Ritschl (født 6. april 1806 i Grossvargula i Thüringen, død 9. november 1876 i Leipzig) var en tysk filolog, fætter til Albrecht Ritschl. 

Ritschl virkede som privatdocent i Halle fra 1829, blev professor 1832, kom 1834 til Breslau, 1839 til Bonn, hvor han 1854 tillige blev overbibliotekar, og blev endelig 1865 professor i Leipzig. Fra 1841 til sin død redigerede han tidsskriftet "Rheinisches Museum". I sin ungdom beskæftigede han sig en del med den græske litteratur, hvorom han skrev forskellige afhandlinger, men hans hovedvirksomhed ligger på den latinske filologis område, hvor han i flere henseender virkede banebrydende. 

Især har han store fortjenester af studiet af Plautus, hvis komedier han udgav (3 bind, 1848—54; ny, udvidet udgave, besørget efter Ritschls forarbejder af hans disciple, 4 bind, 1878—94). Han anstillede omhyggelige studier af det gamle latinske sprog, især som det kendes gennem indskrifter, og udgav en indskriftsamling Priscæ latinitatis monumenta epigraphica (1864), men hans anvendelse af disse studiers resultater på Plautus' tekst er ikke uden vilkårlighed. Af hans skrifter må også nævnes Parerga zu Plautus und Terenz (1845). Hans Kleine philologische Schriften udkom i 5 bind (1867—79).

Kilder 

 

Filologer fra Tyskland
Klassiske filologer
Ansatte ved Bonns Universitet
Ansatte ved Leipzigs Universitet
Tyskere i 1800-tallet
Personer fra Thüringen
Salmonsens
Wilhelm Herrmann

Johann Georg Wilhelm Herrmann (født 6. december 1846 i Melkow, død 3. januar 1922 i Marburg) var en tysk teolog.

Efter studier i Halle 1866—1870 blev han 1874 privatdocent sammesteds. I 1879 udnævntes han til ordentlig professor i systematisk teologi i Marburg, hvor han trods smigrende tilbud fra andre universiteter forblev, til han 1916 trak sig tilbage fra sin lærergerning. Han er en af de betydeligste repræsentanter for den Ritschlske skole, og hans selvstændige udformning af mesterens tanker har i høj grad bidraget til at skaffe disse udbredelse både inden- og udenfor Tysklands grænser. Mest bekendt er hans smukke og varme skrift: Der Verkehr des Christen mit Gott (5.-6. oplag 1908) og hans Ethik (5. oplag 1914). Af hans talrige andre værker kan nævnes: Römische und evangelische Sittlichkeit (3. oplag 1903), Die sittlichen Weisungen Jesu (2. oplag 1907), Offenbarung und Wunder (1908) samt hans Olaus-Petri-forelæsninger: Religion och historia i den evangeliska kristendomen (1912). Fra 1907 udgav han sammen med Martin Rade Zeitschrift für Theologie und Kirche.

Kilder 
 

Teologer fra Tyskland
Professorer fra Tyskland
Ansatte ved Marburgs Universitet
Tyskere i 1800-tallet
Tyskere i 1900-tallet
Mesterholdenes Europa Cup 1955-56

Mesterholdenes Europa Cup 1955-56 var UEFA's allerførste arrangerede turnering.
Den allerførste kamp blev spillet den 4. september 1955 mellem Sporting Lissabon og Partizan Beograd med resultatet 3-3.
Den sidste kamp i samme førsterunde blev spillet så sent som den 1. november. Da var langt de fleste returkampe allerede afviklet.
Turneringens allerførste mål blev scoret af João Baptista Martins fra Sporting efter 14. minutters spil.
16 landes mesterhold deltog, her iblandt det lille endnu eksisterende protektorat Saarland.
Fra Danmark blev det AGF, som fik æren af at blive landets første klub i Europacupturneringerne.
Efter at have tabt hjemmekampen 0-2 og være bagud med samme cifre i Frankrig, lykkedes det Erik Kuld Jensen og Henning Bjerregaard at score og tage en uafgjort med hjem.
Real Madrid vandt finalen på Parc des Prince i Paris, og fulgte op med turneringssejre de følgende 4 år.

1/8-finaler

Kvartfinaler

Semifinaler

Finale 

0-1 Michel Leblond 6', 0-2 Jean Templin 10', 1-2 Alfredo di Stefano 14', 2-2 Héctor Rial 30', 2-3 Michel Hidalgo 62', 3-3 Marcos Alonso Imaz 67´, 4-3 Hector Rial 79'

Topscoreliste 
8 mål
  Miloš Milutinović (Partizan)

6 mål
  Péter Palotás (Vörös Lobogó)
  Léon Glovacki (Stade Reims)

5 mål
  René Bliard (Stade Reims)
  Héctor Rial (Real Madrid)
  Alfredo di Stéfano (Real Madrid)

4 mål
  Mihály Lantos (Vörös Lobogó)
  Gunnar Nordahl (Milan)
  Michel Leblond (Stade Reims)

3 mål
  Alfred Körner (Rapid Wien)
  Hippolyte Van Den Bosch (Anderlecht)
  John Eriksson (Djurgården)
  Eddie Turnbull (Hibernian)
  Juan Alberto Schiaffino (Milan)
  Giorgio Dal Monte (Milan)
  Joseíto (Real Madrid)

I alt 127 mål i 29 kampe. Gennemsnit 4,38 mål/kamp.

Fodbold i 1955
Fodbold i 1956
Sæsoner i UEFA Champions League
Åre Bergbana

Åre Bergbana er en kabelbane i Åre, Jämtlands län i Sverige. Den er 790 meter lang og kører fra bytorvet (398 m.o.h.) til Fjällgården (556 m.o.h.). Kabelbanen byggedes som første faste forbindelse til fjället af Von Roll fra 1908 til 1910 til en samlet pris på 230.000 svenske kronor. Åre Bergbana blev indviet den 7. marts 1910.

Kildehenvisninger

Eksterne henvisninger 

Bergbana
Jernbanestrækninger i Sverige
Etableret i 1910
Kabelbaner
Slaget ved Magnesia

Slaget ved Magnesia var et slag i december 190 f.Kr. ved Magnesia ad Sipylum (i det moderne Tyrkiet) mellem Antiochus den Stores hær og allierede Rom og Pergamon. Kampen endte med en romersk sejr og førte til fred Apamea. Kampen er skildret af Livius og Appian.

Slag med deltagelse af Romerriget
UEFA Champions League 1997-98

UEFA Champions League 1997-98 var den 43. udgave af UEFA's fornemmeste klubturnering og den sjette siden rebradingen til UEFA Champions League. Turneringen blev vundet af Real Madrid for første gang i 32 år, da de slog Juventus med 1-0 i finalen, en finale der var tabernes tredje finale i træk. Dette var også starten på tre sejre på fem sæsoner for den spanske giganter.

Denne sæson var den første til at have seks grupper, i modsætning til fire i den foregående turnering, hvilket betød, at kun to gruppe-andenpladser kvalificerede sig til kvartfinalen, i modsætning til alle de næstebedste hold året før. Det var også den første til at have to kvalifikationsrunder i stedet for bare én. Efter tre år hvor de mindre nationers mestre havde deltaget i UEFA Cuppen, vendte de nu tilbage til Champions League.

Kvalifikation

Første kvalifikationsrunde 

|}

Anden kvalifikationsrunde 

|}

Gruppespil 
 
De 6 gruppevindere + de 2 bedste toere (markeret med grøn) gik videre til kvartfinalerne.

Gruppe A 

|valign="top"|

|}

Gruppe B 

|valign="top"|

|}

Gruppe C 

|valign="top"|

|}

Gruppe D 

|valign="top"|

|}

Gruppe E 

|valign="top"|

|}

Gruppe F 

|valign="top"|

|}

Rankering af andenpladser

Slutspil

Overblik

Kvartfinaler 

|}

Semifinaler 

|}

Finale

Statistik

Topmålscorere 
Topscorerne fra UEFA Champions League 1997–98 (uden kvalifikationsrunderne) er som følger:

Kilde:

Se også 
 UEFA Champions League finalen 1998
 UEFA Cup 1997-98

Eksterne henvisninger 
 UEFA Champions League på UEFA's hjemmeside

Referencer
Blue Mountain State

Blue Mountain State er en amerikansk komedieserie, som havde premiere i amerikansk TV på Spike d. 11. januar 2010. I Danmark vises serien på MTV, hvor dens første sæson havde premiere d. 18. april 2010. Blue Mountain State produceres af Lionsgate Television.

Hovedpersoner 
 Alex Moran (Darin Brooks): Alex spiller quarterback for holdet Blue Mountain State team. I forhold til de andre spillere, ser Alex ikke sin plads i amerikansk fodbold som en mulighed for NFL og han er glad for at tilbringe hans dage som en back-up spiller med et liv som en almindelig skoledreng ved siden af. I stedet for, er Alex klar på at have så meget sjov som muligt mens han går på college, hvilket inkluderer en hulens masse fester og sex. Alex kommer fra Cheyenne. Hans person er løst baseret på Josh Duhamels liv som en 'second string quarterback' på Minot State University.

 Sammy Cacciatore (Chris Romano): Holdets maskot (Mounty, The Mountain Goat Mascot) og Alex' værelseskammerat. Sammy er konstant på jagt efter piger og undskyldninger for at kunne feste, hvilket ofte fører ham i forkerte retninger. Ligesom Alex, voksede Sammy også op i Wyoming.

 Thad Castle (Alan Ritchson): Er en junior linebacker/holdkaptajn fra Connecticut. Thad er ikke så velset af sine holdkammerater, da han har en tendens til at mobbe, når tingene ikke går, som han vil have det. Dog har han stor respekt for sit hold og ved, hvad der skal til for at være en leder i desperate situationer, som i afsnittet "Ransom". Hans far døde i militæret, mens han var udstationeret i Bosnien. Her havde faderen en affære, der resulterede i Thads attraktive halvsøster, Alma som han er meget beskyttende overfor.

 Radon Randell (Page Kennedy) (sæson 2) : Radon er den nye førsteårsstuderende, der spiller quarterback fra Detroit, hvis talent kommer fra hans oprørende opførsel og store ego. Han har tidligere været i fængsel og har engang fortalt, at han spiller amerikansk fodbold for Rikers.

Eksterne henvisninger 
 
 MTV Blue Mountain State 

Amerikanske tv-serier fra 2010'erne
Tv-programmer fra MTV
UEFA Champions League 1998-99

UEFA Champions League 1998-1999 var den syvende sæson af UEFA Champions League, Europas fineste fodboldturnering for klubhold, siden den blev omdøbt fra "Mesterholdenes Europacup" eller "Europa Cuppen". Konkurrencen blev vundet af Manchester United, der kom tilbage fra 0-1 i de sidste to minutters overtid og besejrede Bayern München 2-1 i finalen. Det var den første titel til Manchester United siden 1968. Teddy Sheringham og Ole Gunnar Solskjær scorede Uniteds mål efter Bayern havde ramt stolperne og overliggeren.

Manchester United afsluttede også The Treble og blev den fjerde klub i Europa til at gøre det, en præstation de forhindrede Bayern München i selv at nå ved at vinde på Camp Nou.

De vandt også trofæet uden at tabe en enkelt kamp, selv om de var en del af den såkaldte Dødens Pulje med Brøndby IF, Bayern München og FC Barcelona og de mødte to italienske hold i knock-out fasen. Men United blev mestre med kun fem sejre i alt, det færrest antal sejr for den endelige vinder i Champions League æraen.

Det var første gang, at et hold, der ikke havde vundet deres nationale liga den foregående sæson vandt Champions League, og det var også første gang, at Europas top ære blev vundet af et hold, som ikke ville have kvalificeret sig til turneringen efter de gamle kvalifikationsregler (Forsvarende national mester eller forsvarende CL-vinder).

Det var også anden gang af et dansk hold deltog i gruppespillet og første gang et dansk hold selv kvalificerede sig.

Kvalifikation

Første kvalifikationsrunde 

|}

Anden kvalifikationsrunde 

|}

Note: Vindende hold fra første kvalifikationsrunde blev trukket mod hold direkte kvalificeret til anden kvalifikationsrunde. 

 Kampen blev spillet på Naftexs Neftochimik Stadium i Burgas, da Litex Lovechs Lovech Stadium i Lovech ikke levede op til UEFA's kriterier.
 Kampen blev spillet på FK Partizans Partizan Stadium i Beograd, da FK Obilićs Stadion FK Obilić i Beograd ikke levede op til UEFA's kriterier.

Gruppespil

Gruppe A

|valign="top"|

|}

Gruppe B

|valign="top"|

|}

Gruppe C

|valign="top"|

|}

Gruppe D

|valign="top"|

|}

Gruppe E

|valign="top"|

|}

Gruppe F

|valign="top"|

|}

Rankering af andenpladser

Slutspil

Overblik

Kvartfinaler 
De to bedste toere fra gruppespillet kunne ikke blive trukket mod hinanden. Det samme gjorde sig gældende for vinderen og toeren fra samme gruppe. Begge toere spillede deres første kamp i kvartfinalerne hjemme, ligesom de hold der blev trukket først i lodtrækningen.  

|}

Semifinaler 

|}

Finale

Statistik

Topmålscorere 
Topscorerne fra UEFA Champions League 1998–99 (uden kvalifikationsrunderne) er som følger:

Referencer

Eksterne henvisninger 
 UEFA Champions League på UEFA's hjemmeside
Vahl

Vahl er et efternavn, der henviser til:

 Jens Vahl (botaniker) (Jens (Laurentius Moestue) Vahl)
 Jens Vahl (præst)
 Johan Vahl
 Martin Vahl (1749-1804)
 Martin Vahl (1869-1946)
Eduard Douwes Dekker

Eduard Douwes Dekker (2. marts 1820 i Amsterdam – 19. februar 1887 i Niederingelheim) var en hollandsk
forfatter. 

Dekker trådte 1840 i regeringens tjeneste som embedsmand på Java og avancerede efterhånden til Assistent-Resident i Lebak; men da han kom i skarp strid med principperne for det hele koloniale regeringsvæsen og vilde optræde som reformator, måtte han til sidst nedlægge sit embede og åbnede nu et voldsomt angreb på den hollandske regering, som han beskyldte for at drive en udplyndringspolitik over for de indfødte. Denne kamp, som han optog med al sin naturs lidenskabelighed, blev bestemmende for hans liv både i indre og ydre forstand, idet den bragte ham på krigsfod med sin nation og med de herskende anskuelser på de fleste områder. Til sidst forlod han Holland og tog ophold i Wiesbaden, og herfra flyttede han senere til Niederingelheim. Hans Hovedværk er Max Havelaar of de Koffijveilingen der Nederlandsche Handels Maatschappij (1860, 5. udgave 1881; oversat på engelsk og fransk og ligeledes på dansk, ved Carl Michelsen). Af hans andre værker kan nævnes Minnebrieven (7. udgave 1881), Over vrijen arbeid in Nederlandsch Indië (4. udgave 1881), Nog eens over vrijen arbeid (1871), De bruid daarboven, treurspel (4. udgave 1872), Millioenenstudien (1873) og Ideën (7 bind, 1862-77). 

Fælles for de fleste af hans skrifter, der udkom under pseudonymet Multatuli, er den aforistiske form, hvori de er henkastede. Forfatteren havde ikke tid og sindsro til at give værker i afrundet, kunstnerisk form; som en vulkan udkastede han sine som oftest bitre tanker om menneskene og livet. Atter og atter kredser han om forestillingen om sin egen passion og sammenligner sin skæbne med Kristus. I hver linje, han har skrevet, skælver og banker en personlig lidenskab, en hensynsløs, måske undertiden fejlende sandhedskærlighed. Der er i denne overophidsede og febrilske hjernevirksomhed meget, der minder om en forfatter som Strindberg. Nu og da henkaster han på en baggrund af vemod en fin idyl, således i den lille fortælling Saïdjah, der er indlagt i Max Havelaar (dette brudstykke foreligger i dansk oversættelse af Budde-Lund). Dekkers betydning for den hollandske litteratur er stor og almindeligt anerkendt; han revolutionerede det hollandske sprog, der hidtil havde bevæget sig i pasgang, gav det et hurtigere tempo, en friere bevægelse. Nogen skole har han ikke stiftet; men den hollandske litteratur ser i ham en af sine lærere og mestere. Hans efterladte breve er udgivne af hans enke (6 dele, Amsterdam 1890-92), der også udgav hans samlede værker (10 bind, Amsterdam 1892).

Kilder 

 

Faglitterære forfattere fra Nederlandene
Anarkister
Salmonsens
Thomas Dekker

Der findes flere personer med navnet Thomas Dekker:

 Thomas Dekker (forfatter)
 Thomas Dekker (cykelrytter) 
 Thomas Dekker (skuespiller)
LINQ

Language Integrated Query (LINQ, udtales "link") er en .NET Framework-komponent som giver query-funktionalitet med SQL-lignende syntaks i .NET-sprog.
Mange af koncepterne blev oprindeligt udviklet i Cω (C-Omega) projektet fra Microsoft Research. LINQ blev udgivet som en del af .NET Framework 3.5 den 19 november, 2007.

LINQ definerer mange operatorer der kan bruges til at hente vektorer, enumererbare klasser, XML, relationelle databaser og tredjeparts databaser. Dette kræver dog at data er indkapslet i objekter hvilket håndteres af LINQ.

LINQ består grundlæggende af et API af tilføjelsesmetoder (extension methods) som indeholder de funktioner der er nødvendige for at kunne foretage forespørgelser på en datakilde der implementerer grænsefladen IQueryable (oftest via ICollection der implementerer IEnumerable<T>).

Eksempel 
Linq-to-objects i C#.
 /* 
    Der er nogle objekter i customers (af typen List<Customer>).
    Filtrer listen og returner de objekter hvor Lastname begynder med B.
    Sorter resultatet (efter Lastname) og returner det
    i variablen custs (nøgleordet var betyder at compileren selv skal finde frem til objekttypen).
 */
 
 var custs = from c in customers
                      where c.Lastname.StartsWith("B")
                      orderby c.Lastname
                      select c;

API
Software fra Microsoft
Programmeringssprog
Thomas Dekker (forfatter)

Thomas Dekker (eller Decker) (c. 1572 – 25. august 1632) var en engelsk forfatter.

Som med så mange af hans samtidige kender man meget lidt til hans liv; egentlig kun, at han må have tilbragt en del af sin tid blandt andet mellem 1613 og 1620 i gældsfængsel: the bed in which I seven years lay dreaming; ja allerede 1598 udbetalte teaterejeren Henslow et forskud på 40 shillings for at fri ham ud af samme knibe; også, at han lå i strid med Ben Jonson, der havde karikeret ham og hans fæller i sin Poetaster, hvorpå Dekker svarede i skuespillet Satiromastix.

Hans komedier, som The Shoemakers' Holiday og Old Fortunatus (c. 1600), er livlige og med betydelige lyriske skønheder (navnlig de indlagte sange), men yderst ubehjælpsomt byggede; i sine bedste skuespil, som The Honest Whore og The Virgin Martyr, har han derfor søgt samarbejde med folk, der bedre end han selv forstod den dramatiske teknik, for det førstes vedkommende med Middleton, og for det andets med Massinger.

Foruden sine dramatiske arbejder har han skrevet en række prosaarbejder, hvori han skildrer livet i London på hans tid, navnlig skælmernes og vagabondernes færden; de vigtigste er: The Seven Deadly Sins of London (1606) og The Gull's Hornbook (1609); de er af stor kulturhistorisk interesse. Af hans dramatiske arbejder findes der et udvalg i Mermaid Series (1887); hans prosaarbejder er udgivet af Grosart (5 bind, 1884-86).

Kilder 

 

Dramatikere fra England
Forfattere fra England før 1707
Engelsksprogede forfattere
Salmonsens
Middleton

Middleton henviser til blandt andet:

Steder 

 Middleton, Greater Manchester – en by i England
 Middleton, Corkshire – en by i Irland

Personer 

 Conyers Middleton – engelsk præst og oplysningsmand, (1683-1750)
 Thomas Middleton – engelsk dramatisk forfatter, (1570-1627)
Lois Griffin

Lois Griffin har flere betydninger:

 Lois Griffin (politiker) – canadisk politiker
 Lois Griffin (Family Guy) – fiktiv figur i Family Guy
Middleton (Greater Manchester)

Middleton er en by i Mellemengland, historiskt i Lancastershire, men nu regnet til Greater Manchester.

Byen ligger ved floden Irk, 8 km NØ. f. Manchester, havde 1911 27980 indbyggere og 2001 45580. Byen har en interessant, gammel kirke og en latinskole (stiftet 1572).

I begyndelsen av det 20. århundrede drevs fabrikation af bomulds-og silketøjer, en egen slags bomuldfløjl (fustian) og lærred. Der fandtes også talrige farverier og katuntrykkerier. I dag findes plasticindustri i byen.

Byer i England
Rochdale
Thomas Middleton

Thomas Middleton (født 1570, død 1627) var en engelsk dramatisk forfatter.

Middleton levede i London, hvor han var historiograf for City. Han er en af tidens betydeligste forfattere. Middleton har, dels ene, dels sammen med andre, skrevet en lang række skuespil, af hvilke kan nævnes: A Mad World My Masters, Women beware Women og A Trick to Catch the Old One (1608), The Roaring Girl, or Moll Cut-Purse (1611), skrevet sammen med Dekker. The Spanish Gipsy og The Changeling, skrevet sammen med Rowley, der begge blev
opførte 1623, hører til Middletons bedste arbejder.

A Game at Chess (1624), der under billedet af et skakparti fremstiller forholdet mellem England og Spanien på dette kritiske tidspunkt, gjorde uhørt lykke, men blev efter nogle opførelser forbudt. Desuden har Middleton skrevet en del maskespil til forskellige festligheder i City. Hans værker er udgivne af Dyce (5 bind 1840) og af Bullen (8 bind 1885).

Kilder 

 

Dramatikere fra England
Salmonsens
Engelsksprogede forfattere
Forfattere fra England før 1707
Justyna

Justyna er et pigenavn, som stammer fra Polen.

Pigenavne
Herlev Legene

Herlev Legene var tidligere Danmarks største ungdomsstævne i atletik.

Stævnet blev afholdt hvert år fra 1966 på Herlev Stadion i Herlev under en week-end i juli måned med Herlev Atletik som arrangør. De fleste deltagere var fra Danmark, men der var også mange deltagere fra andre nordiske lande, Europa, USA og andre steder. 

Herlev Legene stoppede med at blive afholdt i starten af 1990'erne, da nye ansvarlige for stævnet ikke magtede opgaven og måtte aflyse et stævne et par dage før det skulle afholdes.

Atletikkonkurrencer i Danmark
Etableret i 1966
Legene
Fjerding

Fjerding er en gammel måleenhed, der angiver 1/4 af andre mål. En fjerding mil (eller en fjerdingvej) er således 1/4 mil.

I slagterisammenhæng ser man også "bagfjerding" og "forfjerding" om et kvart, parteret slagtedyr.

Kilder 
https://denstoredanske.lex.dk/fjerding 

Måleenheder
Infarkt

Et infarkt er en vævsdød (nekrose) som følge af manglende ilttilførsel (hypoxi) på baggrund af utilstrækkeligt blodtilførsel (Iskæmi). Overfor infarktet står infarceringer, hvorved årsagen for hypoxien er manglende mulighed for afløb.

Begrebet infarkt (eller lat. infarctus) betyder 'stoppet til' og er afledt af det latinske begreb farcire ~'stoppe til'.
Infarkt bruges som regel som medicinsk begreb for tilstande med risiko for vævsdød (nekrose), fordi en endearterie ikke tilføres blod. En endearterie er en pulsåre (arterie), som ikke kan aflastes via andre parallelle arterier (anastomoser). Følgende kropsdele forsynes via endarterier og kan således blive ramt af en infarkt: hjernen, hjertet, lungerne, milten, nyrerne og tarmen.
Blodprop er den hyppigste årsag til infarkt.
Infarkt bruges som regel til at beskrive et hjerteinfarkt (myokardieinfarkt).

Medfører infarktet ikke patientens død, vil der dannes arvæv på de områder, der er ramt af nekrosen, og organets funktion vil være nedsat.

Den største foranderlige risikofaktor for infarkt er rygning.

Kilde 
 https://denstoredanske.lex.dk/.taxonomy/2033Patoanatomi/infarkt

Kardiologi
Blodsygdomme